Þrettán langreyðar komnir á land í Hvalfirði „ Veiðarnar hafa gengið ótrúlega vel , sérstaklega ef tekið er mið af því að veðrið hefur svolítið verið að stríða okkur , þoka á tíðum á miðunum sem hefur gert hvalföngurum erfitt um vik , “ sagði Gunnlaugur Fjólar Gunnlaugsson verkstjóri í Hvalstöðinni í samtali við Skessuhorn . Hvalur 8 kom með tvær langreyðar í Hvalfjörð í fyrrinótt en bæði hvalskipin komu með tvo hvali á sunnudaginn . Í gær var nóg að gera að hjá starfsfólki Hvals hf. að vinna úr þeim afla . Þrettán langareyðar komu því á land fyrstu viku hvalveiðanna . Gunnlaugur Fjólar segir að rúmlega 150 manns hafi vinnu á hvalvertíðinni , fyrir utan afleidd störf við þjónustu . Hann segir að fjöldi umsókna um vinnu á vertíðinni hafi verið slíkur að ekki var hægt að ráða nema brot af þeim mannafla . Langflestir sem starfi á hvalvertíðinni hafi reynslu á þeim vettvangi .